Panforte, ένα χριστουγεννιάτικο γλύκισμα από τη Σιένα
Με φρουί γκλασέ, ξηρούς καρπούς και μπαχαρικά, το panforte είναι από τα αγαπημένα γιορτινά γλυκά των Ιταλών. Εδώ το φτιάχνουμε με γλυκό του κουταλιού και σοκολάτα. Και το σερβίρουμε κομμένο σε λεπτές φέτες.
110 γρ. αλεύρι για όλες τις χρήσεις , 40 γρ. κακάο + επιπλέον για τη φόρμα , 1 κουτ. γλυκού κανέλα σε σκόνη , 1/2 κουτ. γλυκού φρεσκοτριμμένο μαύρο πιπέρι (προαιρετικά) , 1 πρέζα μοσχοκάρυδο , 300 γρ. ανάμεικτοι ξηροί καρποί (φουντούκια, αμύγδαλα, καρύδια), χοντροσπασμένοι , 200 γρ. φρουί γκλασέ ή γλυκό του κουταλιού (κίτρο, νεράντζι, περγαμόντο) , 100 γρ. ζάχαρη λευκή, κρυσταλλική, 180 γρ. μέλι , 100 γρ. κουβερτούρα με 50-55% κακάο, λιωμένη σε μπεν μαρί, λίγο σπορέλαιο για τη φόρμα , ζάχαρη άχνη για το γαρνίρισμα
Για να φτιάξουμε panforte, ξεκινάμε προθερμαίνουντας τον φούρνο στους 160°C.Ντύνουμε μια φόρμα με αποσπώμενο πάτο ή ένα τσέρκι διαμέτρου 22-24 εκ. με αντικολλητικό χαρτί, αλείφουμε τον πυθμένα και τα τοιχώματα με σπορέλαιο και πασπαλίζουμε με κοσκινισμένο κακάο.Αν χρησιμοποιήσουμε γλυκό του κουταλιού, το στραγγίζουμε καλά από το σιρόπι, το ξεπλένουμε σε τρεχούμενο νερό, το σκουπίζουμε καλά σε χαρτί κουζίνας και το κόβουμε σε κυβάκια.Σε ένα μεγάλο μπολ ανακατεύ- ουμε το αλεύρι, το κακάο, τα μπαχαρικά, τους ξηρούς καρπούς και τα φρουί γκλασέ (ή το γλυκό του κουταλιού).Σε μια κατσαρόλα ζεσταίνουμε τη ζάχαρη με το μέλι μέχρι η θερμοκρασία του μείγματος να φτάσει τους 115°C ή εμπειρικά, αν δεν έχουμε θερμόμετρο ζαχαροπλαστικής, αν ρίξουμε μια μικρή ποσότητα από το σιρόπι σε ένα μπολ με κρύο νερό, τότε αυτό θα πρέπει να σχηματίσει μια μαλακή μπάλα, που στα δάχτυλά μας πλάθεται σε ό,τι σχήμα θέλουμε.Ρίχνουμε το σιρόπι και τη λιωμένη κουβερτούρα στο μείγμα αλευριού και ξηρών καρπών που ετοιμάσαμε και ανακατεύουμε καλά για να ενωθούν όλα τα υλικά.Αδειάζουμε το μείγμα στη φόρμα και το απλώνουμε με την ανάποδη ενός κουταλιού ή με βρεγμένα χέρια, αν έχει κρυώσει αρκετά ώστε να μπορούμε να το πιάσουμε.Το ψήνουμε για 35-40 λεπτά – όχι παραπάνω γιατί θα σκληρύνει. Όταν το βγάλουμε από τον φούρνο, πρέπει να δείχνει σχεδόν άψητο στο κέντρο και η επιφάνειά του να μοιάζει με κρέμα φούρνου. Δεν ανησυχούμε γιατί όσο κρυώνει θα σφίγγει. Το αφήνουμε να κρυώσει τελείως για 12-15 λεπτά και το πασπαλίζουμε με ζάχαρη άχνη, πιέζοντάς τη με τα χέρια μας για να το καλύψει παντού.Το αποθηκεύουμε μακριά από υγρασία και μυρωδιές. 
Αλεύρι (ζύμες),Κακάο,Ξηροί καρποί,Νηστίσιμα